EkBass/fiwiki-20250220-pages-articles huggingface dataset:
Tellervo Mikola

Tellervo Rajalin (o.s. Mikola; s. 13. huhtikuuta 1929) on suomalainen yleisurheilija, joka saavutti SM-mitaleja 200 metrin ja 800 metrin juoksuissa. Hän edusti Säkylän Urheilijoita. Mikola saavutti SM-kilpailuissa 800 metrin juoksussa hopeaa vuonna 1946 ja pronssia vuonna 1948 sekä sijoittui viidenneksi vuonna 1947 ja kuudenneksi vuonna 1951. Hän saavutti 200 metrin juoksussa SM-pronssia vuonna 1952. Mikolan ennätys 200 metrin juoksussa on 27,3 ja 800 metrin juoksussa 2.23,5, molemmat vuodelta 1952. == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1929 syntyneet Luokka:Elävät henkilöt
OnePlus 8

OnePlus 8 on OnePlussan 21. huhtikuuta 2020 julkaisema matkapuhelin. Siinä on Android 10 -käyttöjärjestelmä, jonka päällä on OnePlussan kehittämä OxygenOS 10.0 -käyttöliittymä. Sen parempi versio on OnePlus 8 Pro. == Ominaisuudet == OnePlus 8:ssa on kolme takakameraa. Niistä yksi on 48 megapikselin laajakulmakamera, yksi 16 megapikselin ultralaajakulmakamera ja yksi kahden megapikselin makrokamera. Etukameran tarkkuus on 16 megapikseliä. Puhelimessa ei ole kuulokeliitäntää. Puhelimessa on 6,55 tuuman näyttö, jonka tarkkuus on 1 080 × 2 400 pikseliä ja virkistystaajuus on 90 hertsiä. Siinä on 16 miljoonaa väriä, mutta OnePlus 8 Prossa on miljardi väriä. Puhelimessa on 128 tai 256 gigatavua tallennustilaa ja kahdeksan tai kaksitoista gigatavua keskusmuistia. Puhelimessa ei ole muistikorttipaikkaa. == Lähteet == Luokka:Vuoden 2020 matkapuhelimet 8 Luokka:Kosketusnäytölliset älypuhelimet Luokka:Android-pohjaiset laitteet
Liikenne Eteläpää

Liikenne O. Eteläpää Oy on savitaipalelainen vuonna 1954 perustettu tilausliikenteeseen erikoistunut yritys. Yrityksellä on kymmenen linja-autoa, joilla liikennöidään ympäri Suomea ja Eurooppaa. Liikenne Eteläpää on myös matkatoimisto ja se järjestää mm. risteilyjä sekä konsertti-, kylpylä-, ostos-, messu- ja hiihtomatkoja. Yrityksen liikevaihto koostuu koulumatkoista, tilausajoista ja valmismatkoista, joiden kunkin osuus on kolmannes. Vuonna 2017 Liikenne Eteläpää perusti yhdessä kerimäkeläisen Matka-Kososen ja miehikkäläläisen Liikenne Vuorelan kanssa Matkakolmikko -ryhmittymän. Ryhmittymän myötä yhtiöiden valmiiden matkapakettien tarjonta lisääntyi tuntuvasti, yhtiöiden välisiä päällekkäisyyksiä karsittiin ja reittejä yhdisteltiin. == Historia == Olli Eteläpää aloitti yritystoiminnan taksiautoilijana vuonna 1954. Kun vuonna 1963 Suomessa alettiin kuljettaa lapsia kouluun, hankki Eteläpää tähän tarkoitukseen 16-paikkaisen Mercedes- Benzin. Tästä käynnistyi yrityksen linja-autoliikennöinti. Yrityksen kaluston määrä on kasvanut hiljalleen nykyiseen kymmeneen linja-autoon. Nykyisestä kalustosta kuusi on täysimittaisia (50–58-paikkaisia) turistibusseja ja neljä pikkubusseja (16–22-paikkaisia). == Kalusto == Liikenne Eteläpää liikennöi yhteensä 10 Volvo-, Scania- ja Mercedes-Benz -merkkisellä linja-autolla. ===Nykyisin käytössä olevat korimallit=== * Volvo 9700HD * Volvo 9500H * Scania K124, Lahti Eagle * Scania K124, Lahti Eagle 560 *Mercedes-Benz 516 CDI *Mercedes-Benz 416 CDI ===Käytöstä poistunutta kalustoa=== * Volvo Carrus Regal * Scania K124, Lahti Eagle * Scania K124, Lahti Eagle 560 * Scania Carrus Regal * Mercedes-Benz Tourismo * Mercedes-Benz O303 * Mercedes-Benz 1223 kiitokori * Mercedes-Benz 508 D * Mercedes Benz LPO 608 * Mercedes-Benz 311 CDI Ecobus * == Linjat == Liikenne Eteläpää liikennöi Savitaipaleen kunnan järjestämää avointa joukkoliikennettä. === Reitti 1 === * Hämäläinen - Heituinlahti - Säänjärvi - Savitaipale kk * Savitaipale kk - Säänjärvi - Heituinlahti - Hämäläinen === Reitti 2 === * Kaulio - Monola - Välijoki - Kaihtula - Savitaipale kk * Savitaipale kk - Kaihtula - Välijoki - Monola - Kaulio Yhtiö liikennöi myös OnniBusin lisävuoroja ja se on liikennöinyt ainakin C5 (Helsinki - Mikkeli - Kuopio) ja F6 (Helsinki - Lappeenranta - Joensuu) linjoilla. == Lähteet == == Aiheesta muualla == * https://liikenneetelapaa.fi/ * https://www.matkakolmikko.fi/ * https://bussidata.kuvat.fi/kuvat/E/Etelapaa/ Luokka:Suomalaiset liikenneyhtiöt Luokka:Savitaipale
Akbar (täsmennyssivu)

Akbar voi tarkoittaa seuraavia: == Henkilöitä == * Akbar, Akbar Suuri (1542–1605), Intian suurmogulihallitsija 1556–1605 * Mobashar Jawed Akbar (s. 1951), intialainen toimittaja, poliitikko ja ministeri * Akbar Hašemi Rafsandžani (1934–2017), Iranin presidentti 1989–1997 *Akbar, hahmo sarjakuvassa Elämä on helvettiä == Muita merkityksiä == Akbar liittyy myös seuraaviin yhteyksiin: * Allāhu akbar, "Jumala (Allah) on suurempi", islamilainen rukous ja sotahuuto * Allahu Akbar, Libyan entinen kansallislaulu * Akbar Brothers, srilankalainen teen valmistaja ja markkinoija * Jodha Akbar, intialainen televisiosarja * Jodhaa Akbar, iranilainen historiallinen elokuva vuodelta 2008
Patagoniantinami

Patagoniantinami (Tinamotis ingoufi) on tinameihin kuuluva lintulaji. Lajia tavataan Etelä-Amerikan eteläkärjestä. ==Koko ja ulkonäkö== Patagoniantinami voi kasvaa 33-38 cm pitkäksi ja on ruumiinrakenteeltaan tukevahko. Sukupuolet muistuttavat toisiaan ulkonäöltään. Patagoniantinamin päässä ja kaulassa on mustia ja valkoisia pystyraitoja. Lajin rinta, selkä ja siivet ovat pohjaväriltään siniharmaat ja ruskeat ja mustat täplät antavat sille suomumaisen ulkonäön. Linnun vatsa ja perä ovat punaruskeat. ==Levinneisyys ja elinympäristö== Patagoniantinamia tavataan Patagonian alueelta Argentiinasta ja Chilestä. Lajin elinympäristöä ovat ruohikkoiset ja pensaikkoiset alueet. Patagoniantinamin ravintoa ovat kasvien lehdet ja siemenet. Linnun pesimäkausi on lokakuulta tammikuulle ja pesä on maassa. Naaras munii 5-12 vihertävää munaa. ==Lähteet== Luokka:Tinamilinnut
Sasky Ikaalisten lukio

Sasky Ikaalisten lukio on päivälukio, jossa voi suorittaa lukion päättötodistuksen ja ylioppilastutkinnon. Yleissivistävät opinnot valmistavat sinua jatko-opintoihin korkeakouluissa ja muissa oppilaitoksissa. Sasky Ikaalisten lukio liittyi SASKY koulutuskuntayhtymään (Sasky) vuoden 2020 alussa. Lukio toimii Ikaalisissa IDEA-kampuksella vuonna 2020 valmistuneessa rakennuksessa. Samalla kampuksella toimii myös Saskyn kaksi muuta oppilaitosta, Sasky Ikaalisten kauppaoppilaitos ja Sasky Ikaalisten käsi- ja taideteollisuusoppilaitos. Sasky Ikaalisten lukion opiskelijat pääsevät mukaan toteuttamaan nuorisomusikaalia, joka on Ikaalisissa toteutettu kahden vuoden välein. Lukion urheiluakatemiatoiminta mahdollistaa lukio-opiskelun ja tavoitteellisen urheilun yhdistämisen. ==Aiheesta muualla== *Sasky Ikaalisten lukion kotisivut Luokka:Suomen lukiot Luokka:Ikaalisten oppilaitokset Luokka:Rahkola
Kiiara

Kiara Saulters (s. 24. toukokuuta 1995 Wilmington, Willin piirikunta, Yhdysvallat, taiteilijanimeltään Kiiara) on yhdysvaltalainen laulaja- lauluntekijä. Hänellä on levytyssopimus Atlantic Recordsin kanssa. Hän nousi suuren yleisön tietoon vuonna 2015 julkaistuaan kappaleen "Gold", joka pääsi muun muassa Yhdysvaltain Billboard Hot 100-listan sijalle 13. Hänet tunnetaan myös esiintymisestään Linkin Parkin vuonna 2017 julkaistulla kappaleella "Heavy". Hän julkaisi ensimmäisen EP-levynsä nimeltään "Low Kii Sawage" maaliskuussa 2016 joka pääsi albumilistan viidenkymmenen parhaan joukkoon Australiassa, Kanadassa sekä artistin kotimaassa Yhdysvalloissa. "Kiiara" on maininnut saaneensa suurimmat vaikutteet musiikkiinsa Eminemiltä, Rihannalta, Joyner Lucasilta, Yelawolfilta sekä Linkin Parkilta. ==Diskografia== ====EP- levyt==== * Low Kii Savage (22. maaliskuuta 2016) ====Singlet==== Pääartistina * Bring Me Back (2013) * Gold (2015) * Feels (2016) * Hang Up tha Phone (2016) * Dopemang (mukana Ashley All Day) (2016) * Whippin (mukana Felix Snow) (2017) * Wishlist (2017) * Messy (2018) * Gloe (2018) * Diamonds (mukana Jauz) (2018) * 1% (2018) * L*** Is a Bad Word (2018) * I Don't Wanna Be Friends (2018) * How Can You Love Me (2018) * Open My Mouth (2019) * Bipolar (2019) Vierailevana artistina * Heavy (Linkin Park, mukana Kiiara) (2017) * Complicated (Dimitri Vegas & Like Mike & David Guetta, mukana Kiiara) (2017) * Cross My Mind Pt. 2 (A R I Z O N A, mukana Kiiara) (2017) * Darkside (Ty Dolla Sign & Future, mukana Kiiara) (2017) * Put Me Back Together (Cheat Codes, mukana Kiiara) (2018) * Be Somebody (Steve Aoki & Nicky Romero, mukana Kiiara) (2018) * Obsessed (Ashley All Day, mukana Kiiara) (2019) * Lonely Baby (Hyphen Hyphen, mukana Kiiara) (2019) * Back to You (Ekali, mukana Kiiara) (2019) * In the Stars (One OK Rock, mukana Kiiara) (2019) ==Lähteet== Luokka:Vuonna 1995 syntyneet Luokka:Yhdysvaltalaiset laulaja-lauluntekijät Luokka:Elävät henkilöt
IDEA-kampus

IDEA-kampus on SASKY koulutuskuntayhtymän oppimisympäristö Ikaalisissa. Samalla tontilla on tarjolla sekä ammatillista koulutusta että lukiokoulutusta. IDEA-kampuksella toimivat Saskyn oppilaitokset: Sasky Ikaalisten kauppaoppilaitos, Sasky Ikaalisten käsi- ja taideteollisuusoppilaitos ja Sasky Ikaalisten lukio. Vuonna 2020 valmistui IDEA-kampuksen uudisrakennus, josta tilat sai mm. vuoden 2020 alusta SASKY koulutuskuntayhtymään liittynyt Sasky Ikaalisten lukio. IDEA-kampuksen alueella toimii kaikkiaan 22 eri koulutusalaa, opiskelijoita on yhteensä noin 650. == Aiheesta muualla == *IDEA-kampuksen kotisivut Luokka:Ikaalisten oppilaitokset Luokka:Rahkola
Gold (Kiiaran kappale)

Gold on yhdysvaltalaisartisti Kiiaran debyyttisingle. Sen julkaisi Atlantic Records hänen ensimmäisen, Low Kii Sawage EP:n johdantosinglenä 26. lokakuuta 2015. Kappaleen ovat sanoittaneet Kiiara sekä David Singer-Vine ja sen tuotannosta vastasi Felix Snow. Maaliskuussa 2016 kappaletta oli striimattu maailmanlaajuisesti yli 45 miljoonaa kertaa. Kappaleelle on toteutettu myös Kiiaran itse ohjaama musiikkivideo, joka julkaistiin hänen YouTube-kanavalla 21. maaliskuuta 2016. Videolla nähdään Kiiara juhlimassa mielenkiintoisten hahmojen kanssa. "Gold" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Australiassa, Belgiassa, Bulgariassa, Kanadassa, Libanonissa, Romaniassa, Tanskassa ja Yhdysvalloissa. Lisäksi se on myynyt Australiassa kaksinkertaista ja Kanadassa sekä Yhdysvalloissa kolminkertaista platinaa. ==Lähteet== Luokka:Vuoden 2015 kappaleet Luokka:Yhdysvaltalaiset musiikkikappaleet
Elif

Elif on televisioyhtiö Kanal 7:n esittämä turkkilainen TV-sarja. Sen pääroolissa on Isabella Damla Güvenilir. == Näyttelijät == == Aiheesta muualla == * Viralliset kotisivut Luokka:Turkkilaiset draamasarjat Luokka:2010-luvun televisiosarjat
Kara Para Aşk

Kara Para Aşk on televisioyhtiö ATV:n esittämä turkkilainen TV-sarja. Sen päärooleissa ovat Engin Akyürek, Tuba Büyüküstün, Nebahat Çehre ja Erkan Can. == Näyttelijät == == Aiheesta muualla == * IMDB Luokka:Turkkilaiset draamasarjat Luokka:2010-luvun televisiosarjat
Whippin

Whippin on yhdysvaltalaisartisti Kiiaran kappale, jolla vierailee myös yhdysvaltalainen musiikkituottaja Felix Snow. Sen julkaisi Atlantic Records digitaalisesti ladattavana singlenä 12. huhtikuuta 2017. Kappaleen ovat sanoittaneet Kiiara, David Singer-Vine sekä Kurtis McKenzie ja sen tuotannosta vastasivat puolestaan Felix Snow sekä INNR CHLD. Kappaleelle on toteutettu myös Colin Tileyn ohjaama musiikkivideo, joka julkaistiin Kiiaran YouTube- kanavalla 8. toukokuuta 2017. Videolla nähdään Kiiara ajamassa erilaisilla kulkuneuvoilla. "Whippin" menestyi kansainvälisesti hyvin heikosti, sen päästyä singlelistan viidenkymmenen parhaan joukkoon ainoastaan Tšekissä. Myös kriitikot suhtautuivat kappaleeseen pääosin negatiivisesti, monien vertaillessa sitä hänen debyyttisingleen ja kritisoidessa sen hyvin yksinkertaista tuotantoa. ==Lähteet== Luokka:Vuoden 2017 kappaleet Luokka:Yhdysvaltalaiset musiikkikappaleet
Kara Sevda

Kara Sevda on televisioyhtiö Star TV:n esittämä turkkilainen TV-sarja. Sen päärooleissa ovat Burak Özçivit, Neslihan Atagül ja Kaan Urgancıoğlu. == Näyttelijät == == Aiheesta muualla == * Viralliset kotisivut Luokka:Turkkilaiset draamasarjat Luokka:2010-luvun televisiosarjat
Sang Hong

Sang Hong (; s. 9. helmikuuta 1975 Heilongjiang, Kiina) on kiinalainen ammattilaistasolla 1990- ja 2000-luvulla pelannut jääkiekkoilija, jonka pelipaikka oli puolustaja. Hän pelasi Kiinan naisten jääkiekkomaajoukkueessa Naganon talviolympialaisten 1998 sekä Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Sang edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001 sekä Kanadassa 2007. == Lähteet == Luokka:Kiinalaiset jääkiekkoilijat Luokka:Vuonna 1975 syntyneet Luokka:Elävät henkilöt
Cut to the Feeling

Cut to the Feeling on kanadalaisartisti Carly Rae Jepsenin kappale. Se julkaistiin digitaalisesti ladattavana singlenä 26. toukokuuta 2017 mainostamaan Ballerina (tunnetaan Yhdysvalloissa nimellä "Leap!") elokuvan Yhdysvaltain ensi-iltaa. Lisäksi sitä on käytetty yhdysvaltalaisen televisiosarjan Siesta Key jaksojen avauskappaleena. Kappaleen ovat sanoittaneet Jepsen, Simon Wilcox ja Nolan Lambroza, joista viimeisin myös tuotti sen. Kappaleelle on toteutettu myös musiikkivideo, joka julkaistiin Jepsenin YouTube-kanavalla 14. syyskuuta 2017. "Cut to the Feeling" sai pääosin positiivisen vastaanoton musiikkikriitikoilta, heidän kehuessa runsaasti muun muassa sen sanoituksia sekä 80-luvun musiikista inspiroituja vivahteita. Positiivisista arvioista huolimatta kappale ei menestynyt kovin hyvin kaupallisesti, sen päästyä singlelistan viidenkymmenen parhaan joukkoon ainoastaan Japanissa. ==Lähteet== Luokka:Vuoden 2017 kappaleet Luokka:Carly Rae Jepsenin kappaleet Luokka:Synthpop-kappaleet
Lou Yue

Lou Yue (; s. 22. huhtikuuta 1987 Harbin, Heilongjiang, Kiina) on kiinalainen ammattilaistasolla 2000- ja 2010-luvuilla pelannut jääkiekkoilija, jonka pelipaikka on ollut puolustaja. Hän pelasi Kiinan naisten jääkiekkomaajoukkueessa Vancouverin talviolympialaisten 2010 naisten jääkiekkoturnauksessa. Naisten MM-kilpailuissa Yue on edustanut maajoukkuettaan sen ollessa A-sarjassa ainoastaan Suomessa 2009, missä se jäi yhdeksännelle sijalle ja putosi B-sarjaan. Yue pelasi turnauksessa viisi ottelua maali- ja syöttöpisteittä. B-sarjassa hän on edustanut Kiinan maajoukkuetta vuosien 2012 ja 2013 turnauksissa. == Lähteet == Luokka:Kiinalaiset jääkiekkoilijat Luokka:Vuonna 1987 syntyneet Luokka:Elävät henkilöt
Pesäjuuret

Pesäjuuret (Neottia) on kämmekkäkasvien (Orchideaceae) heimoon kuuluva kasvisuku. Aiemmin suku koostui vain yhdeksästä lehtivihreättömästä kämmekkälajista , mutta nykyisin sukuun luetaan kuuluvaksi noin 65 lajia . Muun muassa kaksikoiden (Listera) sukuun kuvatut lajit on nykyisin siirretty osaksi pesäjuurten sukua. Nykyisin pesäjuurten sukuun kuuluu siis sekä lehtivihreällisiä että lehtivihreättömiä lajeja. Suomessa tavataan kolmea nykyisin pesäjuurten sukuun kuuluvaa lajia: pesäjuuri eli linnunpesäjuuri (Neottia nidus-avis), herttakaksikko (Neottia cordata, syn. Listera cordata) ja soikkokaksikko (Neottia ovata, syn. Listera ovata). == Lajeja == * Neottia camtschatea * Neottia convallarioides * Neottia cordata – herttakaksikko (syn. Listera cordata) * Neottia nidus-avis – pesäjuuri eli linnunpesäjuuri * Neottia nipponica * Neottia ovata – soikkokaksikko (syn. Listera ovata) == Lähteet == == Aiheesta muualla == * Laji.fi: Pesäjuuret (Neottia) * Flora of China: Neottia Luokka:Kämmekkäkasvit
Ignatioksen kirje filadelfialaisille

Ignatioksen kirje filadelfialaisille (, ) on Ignatios Antiokialaisen kirjoittama kirje, joka oli nimensä mukaisesti osoitettu Filadelfeian (Filadelfian) kaupungin seurakunnalle. Se luetaan apostolisten isien kirjoituksiin.Huttunen, Niko: ”Ignatioksen kirjeet”, ”Ignatioksen kirje Filadelfian kristityille”. Teoksessa Apostoliset isät 2020, s. 63, 90.Koskenniemi, Heikki: ”Ignatioksen kirje filadelfialaisille”. Teoksessa Apostoliset isät 1989, s. 94. == Historia == Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Filadelfeian kristityille osoitettu kirje on yksi näistä. Ignatios kirjoitti sen Troaksessa ollessaan vangittuna ja sen vuoksi matkalla Roomaan. Eusebios Kesarealainen mainitsee kirjeen.Eusebios Kesarealainen: Kirkkohistoria III.36.10–11 Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. == Sisältö == Kirjeessä on 11 lukua ja yhteensä 23 jaetta. Ignatios antaa monien muiden kirjeidensä tavoin kiitosta Filadelfeian piispalle ja kehottaa seurakuntalaisia välttämään hajaannusta ja harhaoppeja sekä juutalaista vaikutusta. Hän muistuttaa, että kristillinen usko perustuu Kristukseen ja hänen kuolemaansa ja ylösnousemukseensa. Kirjeen sisältö luvuittain on: * Alkutervehdys * Ignatios kehuu Filadelfeian piispaa (luku 1) * Kehotus säilyttää seurakunnan ykseys (2–4) * Evankeliumin turva ja juutalaisuus (5–6) * Ignatios selvittää ristiriitojaan filadelfeialaisten kanssa (6–8) * Usko on tärkeämpi kuin vanhat kirjoitukset (8–9) * Kuulumisia ja lopputervehdykset (10–11) == Lähteet == == Kirjallisuutta == === Suomennokset === * Ignatioksen kirje filadelfialaisille. Teoksessa * Ignatioksen kirje Filadelfian kristityille. Suomentanut Niko Huttunen. Teoksessa === Muita käännöksiä ja tekstilaitoksia === * Letters of Ignatius. Teoksessa == Aiheesta muualla == === Teksti === * . Christian Classics Etheral Library. * Ignatius to the Philadelphians. Käännös Roberts- Donaldson. Early Christian Writings. * Ignatius to the Philadelphians. Käännös Lightfoot & Harmer, 1891. Early Christian Writings. * Ignatius to the Philadelphians. Käännös Charles H. Hoole, 1885. Early Christian Writings. * The Epistle of Ignatius to the Philadelphians. New Advent. === Muuta === * Ignatius of Antioch. Early Christian Writings. Luokka:Apostolisten isien kirjeet
Ignatioksen kirje magnesialaisille

Ignatioksen kirje magnesialaisille (, ) on Ignatios Antiokialaisen kirjoittama kirje, joka oli nimensä mukaisesti osoitettu Magnesian kaupungin seurakunnalle. Se luetaan apostolisten isien kirjoituksiin.Huttunen, Niko: ”Ignatioksen kirjeet”, ”Ignatioksen kirje Magnesian kristityille”. Teoksessa Apostoliset isät 2020, s. 63, 73.Koskenniemi, Heikki: ”Ignatioksen kirje magnesialaisille”. Teoksessa Apostoliset isät 1989, s. 75. == Historia == Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Jooniassa sijainneen Magnesian kristityille osoitettu kirje on yksi näistä. Ignatios kirjoitti sen Smyrnassa ollessaan vangittuna ja sen vuoksi matkalla Roomaan. Eusebios Kesarealainen mainitsee kirjeen.Eusebios Kesarealainen: Kirkkohistoria III.36.5–6 Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. == Sisältö == Kirjeessä on 15 lukua ja yhteensä 25 jaetta. Sen sisältö luvuittain on: * Alkutervehdys * Magnesialaisten kohtaaminen (luvut 1–2) * Kielto harhauttaa piispaa (3) * Seurakuntajärjestys katoamattomuuden kuvana (4–7) * Kehotus hylätä juutalaiset tavat (8–10) * Kehotuksia uskoon ja piispan seuraamiseen (11–13) * Pyyntö esirukouksesta ja lopputervehdykset (14–15) == Lähteet == == Kirjallisuutta == === Suomennokset === * Ignatioksen kirje magnesialaisille. Teoksessa * Ignatioksen kirje Magnesian kristityille. Suomentanut Niko Huttunen. Teoksessa === Muita käännöksiä ja tekstilaitoksia === * Letters of Ignatius. Teoksessa == Aiheesta muualla == === Teksti === * . Christian Classics Etheral Library. * Ignatius to the Magnesians. Käännös Roberts-Donaldson. Early Christian Writings. * Ignatius to the Magnesians. Käännös Lightfoot & Harmer, 1891. Early Christian Writings. * Ignatius to the Magnesians. Käännös Charles H. Hoole, 1885. Early Christian Writings. * The Epistle of Ignatius to the Magnesians. New Advent. === Muuta === * Ignatius of Antioch. Early Christian Writings. Luokka:Apostolisten isien kirjeet Luokka:Magnesia (Joonia)
Ignatioksen kirje roomalaisille

Ignatioksen kirje roomalaisille (, ) on Ignatios Antiokialaisen kirjoittama kirje, joka oli nimensä mukaisesti osoitettu Rooman kaupungin seurakunnalle. Se luetaan apostolisten isien kirjoituksiin.Huttunen, Niko: ”Ignatioksen kirjeet”, ”Ignatioksen kirje Rooman kristityille”. Teoksessa Apostoliset isät 2020, s. 63, 84.Koskenniemi, Heikki: ”Ignatioksen kirje roomalaisille”. Teoksessa Apostoliset isät 1989, s. 87. == Historia == Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Rooman kristityille osoitettu kirje on yksi näistä. Ignatios kirjoitti sen Vähän-Aasian Smyrnassa ollessaan vangittuna ja sen vuoksi matkalla Roomaan. Kirjeen lopussa sen päiväykseksi mainitaan ”yhdeksän päivää ennen seitsemännen kuun [eli syyskuun] kalendae- päivää”, toisin sanoen 24. elokuuta.Ignatios: Kirje roomalaisille 10.3.Roomalaisessa kalenterissa vuosi alkoi maaliskuusta, joten syyskuu oli seitsemäs kuu, ei nykyiseen tapaan yhdeksäs kuu. Päivien lukumäärää laskettaessa laskutapa oli inklusiivinen, eli sekä ensimmäinen että viimeinen päivä laskettiin mukaan. Vuotta ei kuitenkaan tiedetä. Eusebios Kesarealainen mainitsee kirjeen.Eusebios Kesarealainen: Kirkkohistoria III.36.5–6 Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Lisäksi kirje tunnetaan lyhyestä kokoelmasta tehdystä syyriankielisestä lyhennelmästä, joka löytyi vuonna 1845. == Sisältö == Kirjeessä on 10 lukua ja yhteensä 27 jaetta. Ignatios pyytää siinä roomalaisia antamaan hänen kuolla marttyyrin kuoleman areenalla, sillä hän pitää sitä osoituksena siitä, että hän on todellinen Kristuksen seuraaja. Hän kuvaa, että marttyyrikuolemasta oli jo tullut hänen elämänsä sisällys ja täyttymys. Kirjeen sisältö luvuittain on: * Alkutervehdys * Älkää estäkö pääsyäni marttyyriksi (luvut 1–2) * Marttyyrina tulen oikeaksi kristityksi (3–4) * Ignatios valmistautuu kuolemaan (5) * Kuolema on kaikkea muuta parempi (6–8) * Lopputoivotukset (9–10) == Lähteet == == Kirjallisuutta == === Suomennokset === * Ignatioksen kirje roomalaisille. Teoksessa * Ignatioksen kirje Rooman kristityille. Suomentanut Niko Huttunen. Teoksessa === Muita käännöksiä ja tekstilaitoksia === * Letters of Ignatius. Teoksessa == Aiheesta muualla == === Teksti === * . Christian Classics Etheral Library. * Ignatius to the Romans. Käännös Roberts-Donaldson. Early Christian Writings. * Ignatius to the Romans. Käännös Lightfoot & Harmer, 1891. Early Christian Writings. * The Epistle of Ignatius to the Romans. New Advent. === Muuta === * Ignatius of Antioch. Early Christian Writings. Luokka:Apostolisten isien kirjeet Luokka:Rooman historia
Ignatioksen kirje smyrnalaisille

Ignatioksen kirje smyrnalaisille (, ) on Ignatios Antiokialaisen kirjoittama kirje, joka oli nimensä mukaisesti osoitettu Smyrnan kaupungin seurakunnalle. Se luetaan apostolisten isien kirjoituksiin.Huttunen, Niko: ”Ignatioksen kirjeet”, ”Ignatioksen kirje Smyrnan kristityille”. Teoksessa Apostoliset isät 2020, s. 63, 95.Koskenniemi, Heikki: ”Ignatioksen kirje smyrnalaisille”, ”Ignatioksen kirje Polykarpokselle”. Teoksessa Apostoliset isät 1989, s. 100, 108. == Historia == Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Smyrnan kristityille osoitettu kirje on yksi näistä. Ignatios kirjoitti sen Troaksessa ollessaan vangittuna ja sen vuoksi matkalla Roomaan. Smyrnassa, jonne kirje oli osoitettu, Ignatios oli viettänyt aiemmin suhteellisen pitkän ajan, koska hän kirjoitti sieltä neljä kirjettä, Kirjeen efesolaisille, Kirjeen magnesialaisille, Kirjeen tralleslaisille ja Kirjeen roomalaisille. Eusebios Kesarealainen mainitsee Ignatioksen kirjeen smyrnalaisille.Eusebios Kesarealainen: Kirkkohistoria III.36.10–11 Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Koko Smyrnan seurakunnalle osoitetun kirjeen lisäksi Ignatios kirjoitti myös erillisen kirjeen, Ignatioksen kirjeen Polykarpokselle, joka oli osoitettu seurakunnan piispalle Polykarpokselle. == Sisältö == Kirjeessä on 13 lukua ja yhteensä 28 jaetta. Ignatios korostaa siinä uskoa Jeesukseen Kristukseen todellisena ihmisenä ja Jumalana, joka todella kärsi ja kuoli. Hän varoittaa harhaopista, joka kielsi Kristuksen todellisen ihmisyyden, sekä kehottaa seurakuntaa kuuliaisuuteen piispaansa kohtaan sekä ykseyteen. Kirjeen sisältö luvuittain on: * Alkutervehdys * Jeesus oli todellinen ihminen ja Jumala (luvut 1–3) * Varokaa harhaoppisia (4–7) * Piispan seuraaminen (8–9) * Ignatioksen kiitokset smyrnalaisille (9–10) * Edustajan lähettäminen Antiokiaan (11) * Lopputervehdykset (12–13) == Lähteet == == Kirjallisuutta == === Suomennokset === * Ignatioksen kirje smyrnalaisille. Teoksessa * Ignatioksen kirje Smyrnan kristityille. Suomentanut Niko Huttunen. Teoksessa === Muita käännöksiä ja tekstilaitoksia === * Letters of Ignatius. Teoksessa == Aiheesta muualla == === Teksti === * . Christian Classics Etheral Library. * Ignatius to the Smyrnaeans. Käännös Roberts-Donaldson. Early Christian Writings. * Ignatius to the Smyrnaeans. Käännös Charles H. Hoole, 1885. Early Christian Writings. * Ignatius to the Smyrnaeans. Käännös Lightfoot & Harmer, 1891. Early Christian Writings. * The Epistle of Ignatius to the Smyrnaeans. New Advent. === Muuta === * Ignatius of Antioch. Early Christian Writings. Luokka:Apostolisten isien kirjeet Luokka:Smyrna
Ignatioksen kirje tralleslaisille

Ignatioksen kirje tralleslaisille (, ) on Ignatios Antiokialaisen kirjoittama kirje, joka oli nimensä mukaisesti osoitettu Tralleisin kaupungin seurakunnalle. Se luetaan apostolisten isien kirjoituksiin.Huttunen, Niko: ”Ignatioksen kirjeet”, ”Ignatioksen kirje Tralleksen kristityille”. Teoksessa Apostoliset isät 2020, s. 63, 79.Koskenniemi, Heikki: ”Ignatioksen kirje trallislaisille”. Teoksessa Apostoliset isät 1989, s. 81. == Historia == Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Kaariassa sijainneen Tralleisin (Trallesin) kristityille osoitettu kirje on yksi näistä. Ignatios kirjoitti sen Smyrnassa ollessaan vangittuna ja sen vuoksi matkalla Roomaan. Eusebios Kesarealainen mainitsee kirjeen.Eusebios Kesarealainen: Kirkkohistoria III.36.5–6 Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. == Sisältö == Kirjeessä on 13 lukua ja yhteensä 29 jaetta. Ignatios kiittää tralleislaisia siitä, että he olivat lähettäneet hänen luokseen lähetystön, sekä kehottaa seurakuntalaisia olemaan kuuliaisia piispalleen sekä kunnioittamaan myös diakoneja ja presbyteerejä. Kuuliaisuus on tärkeää erityisesti harhaoppien välttämiseksi. Erityisesti Ignatios varoittaa harhaopista, jonka mukaan Kristuksen elämä ja kärsimys olisivat olleet vain näennäisiä. Kirje päättyy rukouspyyntöihin ja tervehdyksiin. Kirjeen sisältö luvuittain on: * Alkutervehdys * Piispan ja seurakunnan yhteys (luvut 1–3) * Kärsimys ja tieto taivaallisista asioista (3–5) * Väärät opettajat ja yhteys piispaan (6–8) * Jeesus oli todellinen ihminen (9–11) * Pyyntöjä ja lopputervehdykset (12–13) == Lähteet == == Kirjallisuutta == === Suomennokset === * Ignatioksen kirje trallislaisille. Teoksessa * Ignatioksen kirje Tralleksen kristityille. Suomentanut Niko Huttunen. Teoksessa === Muita käännöksiä ja tekstilaitoksia === * Letters of Ignatius. Teoksessa == Aiheesta muualla == === Teksti === * . Christian Classics Etheral Library. * Ignatius to the Trallians. Käännös Roberts- Donaldson. Early Christian Writings. * Ignatius to the Trallians. Käännös Lightfoot & Harmer, 1891. Early Christian Writings. * Ignatius to the Trallians. Käännös Charles H. Hoole, 1885. Early Christian Writings. * The Epistle of Ignatius to the Trallians. New Advent. === Muuta === * Ignatius of Antioch. Early Christian Writings. Luokka:Apostolisten isien kirjeet
Ignatioksen kirje Polykarpokselle

Ignatioksen kirje Polykarpokselle (, ) on Ignatios Antiokialaisen kirjoittama kirje, joka oli nimensä mukaisesti osoitettu hänen oppilaalleen Polykarpos Smyrnalaiselle. Se luetaan apostolisten isien kirjoituksiin.Huttunen, Niko: ”Ignatioksen kirjeet”, ”Ignatioksen kirje Polykarpokselle”. Teoksessa Apostoliset isät 2020, s. 63, 101.Koskenniemi, Heikki: ”Ignatioksen kirje smyrnalaisille”, ”Ignatioksen kirje Polykarpokselle”. Teoksessa Apostoliset isät 1989, s. 100, 108. == Historia == Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Smyrnan piispalle Polykarpokselle osoitettu kirje on yksi näistä. Ignatios kirjoitti sen Traakian Neapoliissa ollessaan vangittuna ja sen vuoksi matkalla Roomaan.Eusebios Kesarealainen: Kirkkohistoria III.36.10–11 Polykarpos oli Ignatioksen oppilas. Eusebios Kesarealainen mainitsee kirjeen. Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Lisäksi kirje tunnetaan lyhyestä kokoelmasta tehdystä syyriankielisestä lyhennelmästä, joka löytyi vuonna 1845. Polykarpokselle osoitetun kirjeen lisäksi Ignatios kirjoitti myös kirjeen koko Smyrnan seurakunnalle, Ignatioksen kirjeen smyrnalaisille. Muut Polykarpokseen liittyvät tekstit apostolisten isien kirjoitusten joukossa ovat Polykarpoksen kirje filippiläisille sekä Polykarpoksen marttyyrikuolema. == Sisältö == Kirjeessä on 8 lukua ja yhteensä 21 jaetta. Ignatios antaa siinä Polykarpokselle ohjeita piispan tehtävää varten eli seurakunnan kaitsemista koskien. Kirjeen loppupuolella hän antaa ohjeita myös koko seurakunnalle, ja kehottaa sitä yksimielisyyteen. Kirjeen sisältö on: * Alkutervehdys (luku 1) * Yleisiä ohjeita piispan tehtävän hoitamiseen (1–3) * Ohjeita seurakunnan elämään (4–5) * Neuvoja Smyrnan seurakuntalaisille (6) * Edustajan lähettäminen Antiokiaan (7–8) * Lopputervehdykset (8) == Lähteet == == Kirjallisuutta == === Suomennokset === * Ignatioksen kirje Polykarpokselle. Teoksessa * Ignatioksen kirje Polykarpokselle. Suomentanut Niko Huttunen. Teoksessa === Muita käännöksiä ja tekstilaitoksia === * Letters of Ignatius. Teoksessa == Aiheesta muualla == === Teksti === * . Christian Classics Etheral Library. * Ignatius to Polycarp. Käännös Lightfoot & Harmer, 1891. Early Christian Writings. * Ignatius to Polycarp. Käännös Roberts-Donaldson. Early Christian Writings. * The Epistle of Ignatius to Polycarp. New Advent. === Muuta === * Ignatius of Antioch. Early Christian Writings. Luokka:Apostolisten isien kirjeet
Reet Krusten

Reet Krusten (vuosina 1957–1968 Reet Lindström; 11. maaliskuuta 1934 Tallinna – 20. kesäkuuta 2021Raimu Hanson:Suri lastekirjanduse uurija Reet Krusten Tartu Postimees, 21.06.2021) oli virolainen kirjallisuustutkija. Hän oli erikoistunut lastenkirjallisuuteen. Hänen tieteellisiä artikkeleitaan on julkaistu myös venäjäksi, suomeksi ja saksaksi. Hän asui Tartossa ja työskenteli työvuosinaan kirjastonhoitajana. Reet Krustenin isä oli kirjailija Erni Krusten. Reet Krusten oli vuosina 1957–1968 naimisissa toimittaja Voldemar Lindströmin kanssa.Krusten, Reet . Eesti biograafiline andmebaas ISIK. Viitattu 27.4.2020. Hänellä on kaksi lasta. Molemmat hänen lapsensa työskentelevät Tarton Vanemuine-teatterissa: Anu Tonts on näytelmäkirjailija ja Keiu Kaljujärv on henkilöstöjohtaja. Reet Krustenin toinen puoliso oli kirjallisuuden tutkija Ülo Tonts vuodesta 1969 kuolemaansa asti. ==Teokset== *Reet Krusten & Aija Janelsina-Priedite & Kestustis Urba: Barnboksgrannar : barnlitteraturen i Baltikum. Rabén & Sjögren, Tukholma 1997. *Reet Krusten & Krista Kumberg & Mare Müürsepp & Mari Niitra & Hille Ojala & Jaanika Palm & Malle Reidolv & Ave Tarrend: Lastekirjanduse sõnastik. Viron lastenkirjallisuuden tiedotuskeskus, Tallinna 2006. *Eesti lasteluule kuldraamat. TEA Kirjastus, Tallinn 2008, 288 lk; ISBN 9789985717387 *Hando Runnel : kirjandusnimestik *Hundi silmas : romaani *Mineviku jahil : romaani *Poisid, koerad ja teised toredad. Ilmamaa, Tartu 1995. ISBN 9985821351 Krusten, Reèt (1934-). The Virtual International Authority File VIAF. Viitattu 27.4.2020. ==Lähteet== ==Aiheesta muualla== * Reet Krusten, Kommentaar: Lastekirjanduse uurimisest. Postimees 11.1.2004. Luokka:Virolaiset kirjailijat Luokka:Vuonna 1934 syntyneet Luokka:Vuonna 2021 kuolleet
Pienellä pallolla harjoittelemisesta

Pienellä pallolla harjoittelemisesta (, ) on Galenoksen 100-luvulla kirjoittama antiikin kreikkalainen lääketieteellinen tutkielma.Ahonen, Marke: ”Johdanto”, ”Tähän kirjaan valitut tekstit”, ”Teoksen esittely”. Teoksessa Galenos 2019, s. 11–15, 104–107, 225–226. Se on hyödyllinen sekä pallopelien historian että antiikin lääketieteen antamien liikuntasuositusten tuntemisen kannalta. == Historia == Galenos eli ja kirjoitti 100-luvulla jaa. erityisesti keisari Marcus Aureliuksen aikana. Teoksen Pienellä pallolla harjoittelemisesta hän omisti alkulauseen mukaan ystävälleen Epigeneelle.Galenos: Pienellä pallolla harjoittelemisesta 899. Se liittyy johonkin tuohon aikaan pelattuun pallopeliin tai jonkinlaiseen muuhun urheilun, harjoittelun tai voimistelun muotoon. Peliä ei kuitenkaan tunneta tarkemmin, ei myöskään sitä, minkä kokoiseen palloon Galenos tarkkaan ottaen viittaa. On ehdotettu, että pelissä tai ainakin sen raskaammassa muodossa olisi ollut kyse roomalaisesta harpastum-pelistä. On kuitenkin mahdollista, että samanlaista palloa käytettiin monenlaisissa peleissä ja harjoitteissa, ja Galenos puhuu niistä kaikista. == Sisältö == Galenos käsittelee teoksessa sen nimen mukaisesti pienellä pallolla harjoittelun etuja fyysisenä harjoitteluna. Galenoksen mukaan laji sopii kaikille, kaikenikäisille ja eri kuntoisille, ja kaikkien tulisi harjoittaa sitä. Peliin ei tarvita kuin pieni pallo, ei sen enempää varusteita, joten laji ei vaadi varakkuutta. Se ei myöskään vaadi suuria määriä aikaa. Pallolla voi tehdä sekä kevyitä ja helppoja että raskaampia ja vaativampia harjoituksia, ja näin se tarjoaa halujen mukaan yhtä lailla joko rentoutumista tai kovaa treeniä. Kevyemmät harjoitukset sopivat lapsille ja vanhuksille. Niiden jälkeen harjoittelija voidaan voidella öljyllä ja tämä voi mennä kuumaan kylpyyn. Raskaammissa harjoituksissa on enemmän fyysistä kontaktia, kuten taklauksia ja painimaisia otteita. Lajin eri muodot harjoituttavat eri ruumiinosia tasaisesti, osa enemmän käsiä ja osa jalkoja. Pelitilanteiden lukeminen harjoittaa älyä. Lajiin ei myöskään sisälly juuri minkäänlaisia riskejä tai vaaratilanteita.Galenos: Pienellä pallolla harjoittelemisesta 899–910. == Lähteet == == Kirjallisuutta == === Suomennos === * Galenos: Pienellä pallolla harjoittelemisesta. Teoksessa === Muita käännöksiä ja tekstilaitoksia === * Galen: On Exercise with a Small Ball. Teoksessa * Galen: On Exercise with the Small Ball. Teoksessa == Aiheesta muualla == * Galen: De parvae pilae exercitio. A Digital Corpus for Graeco- Arabic Studies. Luokka:Galenoksen teokset Luokka:Kirjat urheilusta Luokka:Pallopelit
Anja Scheytt

Anja Scheytt (s. 5. joulukuuta 1980 Mannheim) on saksalainen jääkiekkoilija, pelipaikaltaan hyökkääjä. Hän pelasi Saksan naisten jääkiekkomaajoukkueessa Salt Lake Cityn talviolympialaisten 2002 naisten jääkiekkoturnauksessa sekä Torinon talviolympialaisten 2006 naisten jääkiekkoturnauksessa. Seuratasolla Scheytt on edustanut Saksan naisten pääsarjatason OSC Eisladies Berliniä sekä EC Bergkamener Bäreniä. == Lähteet == Luokka:Saksalaiset jääkiekkoilijat Luokka:Vuonna 1980 syntyneet Luokka:Elävät henkilöt
Culex kummi

Culex kummi on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran William H.W. Komp ja Rozeboom vuonna 1951. Lajia tavataan Kolumbiasta, Nicaraguasta ja Panamasta. Sillä ei ole alalajeja. == Lähteet == Luokka:Hyttyset
Mudbound

Mudbound on vuonna 2017 ensi-iltansa saanut historiallinen draamaelokuva, jonka on ohjannut ja osittain käsikirjoittanut Dee Rees. Sen pääosia esittää Carey Mulligan, Garrett Hedlund, Jason Clarke, Jason Mitchell, Jonathan Banks ja Mary J. Blige. Elokuva sai ensi-iltansa Sundancen elokuvajuhlilla 21. tammikuuta 2017 ja se julkaistiin Netflixissä 17. marraskuuta 2017. Mudbound sai neljä Oscar-ehdokkuutta vuoden 2018 gaalassa: paras naissivuosa (Blige), paras sovitettu käsikirjoitus, paras laulu ja paras kuvaus. == Näyttelijät == == Lähteet == == Aiheesta muualla == * Luokka:Vuoden 2017 yhdysvaltalaiset elokuvat Luokka:Yhdysvaltalaiset draamaelokuvat Luokka:Netflix- alkuperäiselokuvat Luokka:Elokuvat rasismista Luokka:Toiseen maailmansotaan pohjautuvat elokuvat Luokka:Yhdysvaltalaiset romaaneihin perustuvat elokuvat
Blood Harmony

Blood Harmony on yhdysvaltalaisen Finneasin ensimmäinen EP-levy. Se julkaistiin 4. lokakuuta 2019. == Tausta == Blood Harmony on Finneasin ensimmäinen soolo-EP. Aiemmin hän on kirjoittanut ja tuottanut musiikkia muun muassa sisarelleen Billie Eilishille. Finneas sekä kirjoitti että tuotti myös jokaisen EP:n kappaleen. Hän kirjoitti ne suurimmaksi osaksi vuosien 2018 ja 2019 välillä, mutta esimerkiksi ”Shelter”-kappale on vuodelta 2016. EP:n nimi, Blood Harmony (), on englanninkielien ilmaisu. Sillä tarkoitetaan yleensä ääntä, joka syntyy sisarusten tai muiden lähisukulaisten laulaessa yhdessä. Finneas kertoi elokuussa 2019 haluavansa pitää nimen monitulkintaisena, jotta kuuntelijat voivat itse tehdä siitä johtopäätöksiä. Hän kuitenkin ilmaisi, että ei koe sisarensa suuren suosion haittaavan omaa uraansa artistina. Tyyliltään EP on kevyempää ja elämänmyönteisempää poppia kuin Finneasin Eilishille tekemä materiaali. == Kappaleet == Kaikki kappaleet säv. ja san. Finneas O’Connell. # # # # # # # === Deluxe edition === # * # == Singlet == == Lähteet == Luokka:Vuoden 2019 EP:t Luokka:Yhdysvaltalaiset popalbumit Luokka:Esikois-EP:t
Rouge

Rouge oli brasilialainen popmusiikkityttöryhmä, jossa oli viisi jäsentä: Aline Wirley, Fantine Thó, Karin Hils, Li Martins ja Lu Andrade. Perustettiin vuonna 2002 argentiinalaisen RGB Entertainment -yhtiön tuottaman lahjakashow Popstars -sarjan kautta, joka lähetetään televisiokanavilla SBT ja Disney Channel.Jäsenet valittiin 30 000 ehdokkaan joukosta ja he allekirjoittivat sopimuksen Sony Musicin kanssa. ==Diskografia== *Rouge (2002) *C'est La Vie (2003) *Blá Blá Blá (2004) *Mil e Uma Noites (2005) *Les 5inq (2019) == Lähteet == Luokka:Brasilialaiset popyhtyeet
Khloe

Khloe (, ; ”tuore lehvästö”) voi viitata seuraaviin: * Khloe (”Viheriöivä”), Demeterin epiteetti kreikkalaisessa mytologiassa * Khloe, toinen päähenkilö Longoksen romaanissa Dafnis ja Khloe == Lähteet ==
Lehtiniittu

Lehtiniittu on kylä Salon kaupungin Perniössä. Kylä sijaitsee Perniön itälaidalla lähellä Kosken kyläkeskusta. Lehtiniittu sijaitsee Rapasuon pohjoispuolella Torkkilan vieressä. Kylän rakennuskanta myötäilee kylän läpi kulkevaa Kivilinnantietä. Kylän ydinalue on peltomaata, mutta alueen itäosa on mäkistä metsämaata. Itäosassa on myös Lehtijärven kulmakunta kuivatun Lehtijärven paikkeilla. Lehtiniitun kantatila jaettiin isojaon yhteydessä kahtia. Tilat yhdistyivät jälleen vuonna 1851. Tuolloin kylässä oli kantatilan lisäksi viisi torppaa. Torpat itsenäistyivät 1900-luvun alussa. Kylään sijoitettiin myös jonkin verran siirtoväkeä toisen maailmansodan jälkeen. ==Lähteet== Luokka:Perniön kylät
Nick Borgen

Nils Thore "Nick" Borgen (s. 5. tammikuuta 1952 AndenesHD, 4 January 2007 – Grattis, Nick Borgen, 55 år i dag) on norjanruotsalainen muusikko, laulaja ja kirjailija (esikoisromaani Den okända soldaten, 2009). Hän on tunnettu kappaleista kuten "We Are All the Winners" ja "Den glider in". Vuosina 1990-2005 hänellä oli oma dansband, Nick Borgens -orkesteri.Aftonbladet 6 September 2005 – Dansbanorna blir en Borgen fattigare ==Lähteet== == Aiheesta muualla == Luokka:Vuonna 1952 syntyneet Luokka:Elävät henkilöt
Riku Niemi (pesäpalloilija)

Riku Niemi (s. 1997) on suomalainen pesäpalloilija joka edustaa Superpesiksessä pelaavaa Sotkamon Jymyä. Hänellä on Jymyn kanssa sopimus kauden 2020 loppuun. Sotkamon Jymyn lisäksi Niemi on pelannut Superpesistä Oulun Lipossa, Alajärven Ankkureissa ja Koskenkorvan Urheilijoissa. Niemi pelaa sisäpelissä etenijänä tai vaihtajana ja ulkopelissä kopparina. Ennen kauden 2020 alkua Niemi on pelannut kaudella 2015 alkaneella urallaan Superpesiksessä Niemi on pelannut 82 Superpesiksen runkosarjaottelua. Näissä Niemi on lyönyt kaksi kunnaria ja kymmenen tavallista juoksua, tuonut 61 juoksua ja kerännyt 278 kärkilyöntiä. Lisäksi Niemi on pelannut urallaan neljä Superpesiksen pudotuspeliottelua. Näissä hän on lyönyt kaksi tavallista juoksua, tuonut kolme juoksua ja kerännyt 12 kärkilyöntiä. Niemi saavutti SM- hopean Sotkamon Jymyn joukkueessa kaudella 2019. https://www.pesis.fi/pesis- info/historia/mitalistit/ ==Lähteet== * http://www.superjymy.fi/riku-niemi- lainalle-koskenkorvan-urheilijoihin/ * http://www.superjymy.fi/joukkue/?pelaaja=riku-niemi * http://www.pesiksenmaailma.fi/index.php/pelaajakortit?pelaajaid=5750&view;=pelaajakortti == Viitteet == Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Slide (kappale)

Slide on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaislaulaja Frank Ocean sekä yhdysvaltalainen muusikkotrio Migos. Sen julkaisi Sony Music Harrisin viidennen, Funk Wav Bounces Vol. 1-studioalbumin johdantosinglenä 23. helmikuuta 2017. Kappaleen sanoittivat kaikki sen esittäjät, joista Harris myös tuotti sen. "Slide" on lajityypiltään lämpimänsävyinen nu-disco kappale, joka yhdistelee myös hip hoppia ja tanssimusiikkia. "Slide" oli kaupallisesti kohtalainen menestys, sen päästyä singlelistan kymmenen parhaan joukkoon Belgiassa, Isossa-Britanniassa, Portugalissa, Skotlannissa, Slovakiassa, Tanskassa ja Uudessa-Seelannissa. Kappale on myynyt Australiassa ja Yhdysvalloissa kolminkertaista platinaa. ==Lähteet== Luokka:Vuoden 2017 kappaleet Luokka:Calvin Harrisin kappaleet Luokka:Yhdysvaltalaiset musiikkikappaleet
Heatstroke

Heatstroke on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaisräppäri Young Thug, yhdysvaltalainen laulaja- räppäri Pharrell Williams sekä yhdysvaltalaislaulaja Ariana Grande. Sen julkaisi Sony Music Harrisin viidennen, Funky Wav Bounces Vol. 1-studioalbumin toisena singlenä 31. maaliskuuta 2017. Kappaleen ovat sanoittaneet Harris, Thug, Williams, Grande, Brittany Hazzard, Robin Hannibal sekä Cecilie Karshøj, joista ensimmäinen myös tuotti sen. "Heatstroke" oli kaupallisesti kohtalainen menestys, vaikka se ei menestynytkään yhtä hyvin kuin Harrisin edeltäjäsingle "Slide". Se pääsi singlelistan kolmenkymmenen parhaan joukkoon Alankomaissa, Australiassa, Espanjassa, Britanniassa, Skotlannissa ja Unkarissa. Kappale on myynyt julkaisunsa jälkeen platinaa Australiassa. ==Lähteet== Luokka:Vuoden 2017 kappaleet Luokka:Calvin Harrisin kappaleet Luokka:Ariana Granden kappaleet Luokka:Pharrell Williamsin kappaleet
Rollin

Rollin on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaisräppäri Future sekä yhdysvaltalaislaulaja Khalid. Sen julkaisi Sony Music Harrisin viidennen, Funk Wav Bounces Vol. 1-studioalbumin kolmantena singlenä 12. toukokuuta 2017. Kappaleen ovat sanoittaneet kaikki kolme sen esittäjää, joista Harris myös tuotti sen. "Rollin" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Irlannissa ja Skotlannissa sekä neljänkymmenen parhaan joukkoon Australiassa, Kanadassa, Portugalissa, Ranskassa, ja Uudessa- Seelannissa. ==Lähteet== Luokka:Vuoden 2017 kappaleet Luokka:Calvin Harrisin kappaleet
Pirkko Taimisto

Pirkko Marketta Taimisto (s. 21. maaliskuuta 1956 Helsinki) on suomalainen yleisurheilija, joka saavutti 1970-luvulla SM-mitaleja aita- ja pikajuoksuissa. Hän edusti Suomea maaotteluissa. Kotimaassa hän edusti vuoteen 1976 Pakilan Vetoa ja sen jälkeen Viipurin Urheilijoita. Taimisto saavutti Kalevan kisoissa pronssia 100 metrin aitajuoksussa vuosina 1974 ja 1976 sekä 200 metrin aitajuoksussa vuonna 1974, jolloin laji oli viimeisen kerran Kalevan kisojen ohjelmassa. Hän sijoittui Kalevan kisoissa 400 metrin aitajuoksussa neljänneksi vuonna 1976 ja seitsemänneksi vuonna 1977 sekä 400 metrin juoksussa seitsemänneksi vuonna 1971. Hän saavutti sisäratojen SM- kilpailuissa hopeaa 400 metrin juoksussa vuonna 1974 ja 60 metrin aitajuoksussa vuonna 1976. Hän saavutti viestijuoksun SM-kilpailuissa 4 × 400 metrillä hopeaa Viipurin Urheilijoiden joukkueessa vuonna 1978. Taimisto kilpaili maaotteluissa viesteissä, 100 metrin aitajuoksussa sekä vuoden 1976 Ruotsi-maaottelussa 400 metrin aitajuoksussa. Taimiston ennätyksiä ovat 100 metrin aitajuoksussa 14,7 s vuodelta 1974, 200 metrin aitajuoksussa 28,7 s vuodelta 1974, 400 metrin aitajuoksussa 62,51 s vuodelta 1977 ja 400 metrin juoksussa 57,2 s vuodelta 1974. == Lähteet == Luokka:Suomalaiset pikajuoksijat Luokka:Suomalaiset pika-aitajuoksijat Luokka:Vuonna 1956 syntyneet Luokka:Elävät henkilöt
Feels

Feels on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaiset laulaja-lauluntekijät Pharrell Williams ja Katy Perry sekä yhdysvaltalaisräppäri Big Sean. Sen julkaisi Sony Music Harrisin viidennen, Funk Wav Bounces Vol. 1-studioalbumin neljäntenä singlenä 15. kesäkuuta 2017. Kappaleen ovat sanoittaneet kaikki sen neljä esittäjää laulaja-lauluntekijä Brittany Hazzardin kanssa. Kappaleen tuotannosta vastasi puolestaan Harris. "Feels" on lajityypiltään disko-funk ja ska kappale joka sisältää elementtejä dancehallista, hip hopista ja electronicasta. Kappaleelle on toteutettu myös Emil Navan ohjaama musiikkivideo, joka julkaistiin Harrisin YouTube-kanavalla 26. kesäkuuta 2017. Videolla nähdään kaikki neljä artistia rentoutumassa autiolla saarella. Kappaleelle on toteutettu myös toinen musiikkivideo, joka julkaistiin kaksi kuukautta ensimmäisen videon julkaisun jälkeen. Kyseisellä videolla nähdään kaikki neljä artistia esiintymässä yhtyeenä liveyleisön edessä. "Feels" oli kansainvälinen menestys, sen päästyä singlelistan kärkeen Belgiassa, Islannissa, Britanniassa, Israelissa, Kroatiassa, Latviassa ja Libanonissa. Lisäksi se pääsi singlelistan viiden parhaan joukkoon seitsemässätoista muussa valtiossa kuten Australiassa, Malesiassa, Norjassa, Tanskassa ja Unkarissa. Kappale on myynyt julkaisunsa jälkeen platinaa tai enemmän kolmessatoista eri valtiossa. ==Lähteet== Luokka:Vuoden 2017 kappaleet Luokka:Calvin Harrisin kappaleet Luokka:Pharrell Williamsin kappaleet Luokka:Katy Perryn kappaleet
Faking It (kappale)

Faking It on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaislaulaja Kehlani sekä yhdysvaltalaisräppäri Lil Yachty. Sen julkaisi Sony Music Harrisin viidennen, Funk Wav Bounces Vol. 1-studioalbumin viidentenä ja viimeisenä singlenä 17. lokakuuta 2017. Kappaleen ovat sanoittaneet Harris, Lil Yachty ja Jessie Reyez, joista ensimmäinen myös tuotti sen. "Faking It" on lajityypiltään alatempoinen R&B; ja pop kappale joka sisältää elementtejä Miami bassistä sekä 1980-luvun popmusiikista. Kappaleelle on toteutettu myös Emil Navan ohjaama musiikkivideo, joka julkaistiin 23. lokakuuta 2017. "Faking It" menestyi kaupallisesti aika heikosti sillä se ei päässyt yhdessäkään valtiossa singlelistan viidenkymmenen parhaan joukkoon. Kappaleen parhain singlelistasijoitus on Skotlannin singlelistalla saavutettu sija 75. ==Lähteet== Luokka:Vuoden 2017 kappaleet Luokka:Calvin Harrisin kappaleet Luokka:Yhdysvaltalaiset musiikkikappaleet
2014 MT69

on Kuiperin vyöhykkeeseen kuuluva transneptuninen kohde. Se kuuluu cubewanojen joukkoon ja se löydettiin Hubble-avaruusteleskoopilla vuonna 2014. Tämä pikkuplaneetta oli yksi NASA:n New Horizons -luotaimen mahdollisista ohilentokohteista, mutta sen sijasta valittiinkin Arrokoth. == Lähteet == Luokka:Kuiperin vyöhyke Luokka:Transneptuniset kohteet